На основу члана 55. став 3.тачка 1. Закона о спорту (Сл.гласник РС број 10/2016) и члана 34 Сатута Фудбалског савеза града Краљева, Скупштина Фудбалског савеза града Краљева, на седници одржаној дана 04.марта 2022.године, усвојила је

С Т А Т У Т

ФУДБАЛСКОГ САВЕЗА ГРАДА КРАЉЕВО

I - ОПШТЕ ОДРЕДБЕ

Члан 1.

Назив, седиште и јавно обележје

1.Назив савеза је ФУДБАЛСКИ САВЕЗ ГРАДА КРАЉЕВО.

2.Седиште савеза се налази у Краљеву, Улица Војводе Путника 37.

3. Фудбалски савез града Краљево( у даљем тексту : ФСГ Краљево ) је независна, добровољна, недобитна организација, која се може удруживати у складу са спортским законодавством РС.ФСГ је основан 18. маја 1973. године у Краљеву. Подручје деловања Савеза је територија Града Краљева.

4.Скраћени назив Фудбалског савеза града Краљева је : ФСГ Краљево.

5.Савез има свој печат округлог облика на којем је ћирилицом исписан текст:Знак Фудбалски Савез града Краљево. У средини печата је знак – амблем Савеза, облика штита на чијем врху је водоравно исписано ФСГ, на подножју је лучно исписано Краљево, а фудбалска лопта је у средини.

6. Савез има штамбиљ правоугаоног облика на коме је исписан назив и седиште Савеза и остављен простор за број и датум.

7. Застава ФСГ је беле боје. У средини заставе налази се знак Савеза.

8. ФСГ има свој амблем плаве боје, а може бити и у другој боји.

Члан 2.

Правни статус

1. ФСГ је надлежан да организује и уређује фудбалски спорт на територији Фудбалског савеза града Краљева.
2. Он је неполитичка и непрофитна спортска организација заснована на принципима интегритета и спортског духа у складу са принципима фер плеја.
3. Права, дужности и обавезе дефинисани су аутономијом коју му пружа Закон o спорту и прописи ФСРО, ФСРЗС и ФСС.
4. ФСГ је уписан у регистар спортских организација у складу са законодавством Републике Србије.

Члан 3.

Чланство у спортским организацијама

ФСГ је члан Фудбалског савеза Србије (у даљем тексту: ФСС) и обавезао се да ће :

а) увек поштовати Статут, правилнике и одлуке ФСС,

б) поштовати Правила игре како је прописао ИФАБ и ФСС,

в) учествовати у раду ФСРО, ФСРЗС и ФСС,

г) предлагати своје представнике за тела у ФСРО, ФСРЗС и ФСС,

д) признати надлежност ЦАС-а и поштовати његове одлуке, како је наведено у одговарајућим одредбама статута ФСС и ФСРЗС.

ђ) пословати независно , старати се да пословне активности Савеза не буду под непримереним утицајем трећих лица и обезбедити процедуре које гарантују потпуну независност избора и именовања чланова у органе ФСГ Краљево, а нарочито поступак који је независтан од непримереног политичког мешања или утицаја,

е) поштовати принципе лојалности, интегритета и спортског духа у складу са

принципима фер плеја,

ж) поштовати фудбалски календар ФСРО, ФСРЗС и ФСС,

з) представљати и штитити интересе својих клубова пред органима и телима ФСРО, ФСРЗС и ФСС

и) испуњавати своје финансијске обавезе према ФСРО, ФСРЗС и ФСС,

ј) водити рачуна о осталим правима и обавезама које проистичу из Статута,

правилника и одлука ФСРО, ФСРЗС и ФСС,

к) обезбеђивати да чланови ФСГ као и његове лиге, клубови, играчи, службена лица поштују горе наведене обавезе кроз своје Статуте.

Члан 4.

Људска права, неутралност и недискриминација

ФСГ је опредељен да поштује сва међународно призната људска права и настојаће да промовише заштиту ових права.

ФСГ је неутралан по политичким и религијским питањима.

Дискриминација било које врсте против неке земље, приватних лица или групе људи по етничкој, расној, полној, језичкој или било којој другој основи је строго забрањена и кажњава се одговарајућом дисциплинском казном.

Члан 5.

Циљеви

Циљеви ФСГ су:

а) да стално унапређује фудбалску игру и да је афирмише, уређује и контролише на територији ФСГ , у духу фер плеја и његових јединствених, образовних , културних и хуманитарних вредности, нарочито кроз омладинске и развојне програме,

б) да организује фудбалска такмичења у свим категоријама (пионирској, кадетској, омладинској, сениорској, футсалу, базичном фудбалу, женском фудбалу, итд...) на нивоу ФСГ ,

в) да поштује и штити статуте , правилнике, смернице и одлуке ФСС,ФСРЗС, ФСРО г) да утврђује и унапређује систем фудбалске организације и систем фудбалских такмичења у својој надлежности,

д) да буде домаћин такмичењима на међународном и осталим нивоима које

организује ФСРО, ФСРЗС и ФСС,

ђ) да развија сарадњу са осталим спортским организацијама на територији

Републике Србије,

е) да подстиче фудбалску игру у духу мира, фер плеја, без дискриминације нa

политичкој, полној, верској, расној или другој основи,

ж) да поштује принципе лојалности, интегритета и спортског духа у складу са

принципима фер плеја,

1. да спречава све методе или активности које би могле угрозити интегритет

утакмица или такмичења или довести до злоупотребе фудбалске игре,

и) да контролише и надзире све пријатељске утакмице репрезентације ФСГ у

свим категоријама које се играју на територији ФСГ.

Члан 6.

Задаци ФСГ су:

На основу постављених циљева ФСГ ће имати следеће задатке :

а) да нормативно уређује, организује и администрира фудбал на територији ФСГ,

б) да организује и надгледа фудбалска такмичења припадајућих лига као и лига млађих категорија и других лига у складу са овим Статутом,

в) да нормативно уређује права и дужности сваког члана ФСГ, доноси одлуке о статусу чланова и доноси остале правне акте и да их обавештава о њиховим обавезама које произилазе из овог и Статута ФСРО, ФСРЗС, ФСС,

г) да подстиче рад и обуку фудбалског особља као што су: играчи, судије, тренери, медицинско особље, делегати, администратори и остали фудбалски стручњаци,

д) да организује фудбалске утакмице селекција ФСГ,

ђ) да ствара услове за финансирање активности евентуалног такмичења репрезентација на нивоу ФСГ,

е) да обавља остале дужности у најбољем интересу ФСГ и његових чланова у

складу са законодавством Србије и овим Статутом.

Члан 7.

Промовисање пријатељских односа

1. ФСГ ће промовисати пријатељске односе између својих чланова, клубова, службених лица и играча, као и у друштву са хуманитарним циљевима.

2. ФСГ ће обезбедити потребна институционална средства за решавање интерних спорова који се могу појавити између његових чланова, клубова, службених лица и играча.

Члан 8.

Правила игре

1.ФСГ и његови чланови играће фудбал у складу с Правилима игре која доноси ИФАБ.Искључиво ИФАБ има право да прописује и мења Правила игре.

2.ФСГ и његови чланови играће футсал у складу с Правилима игре за футсал која доноси ФИФА.Искључиво ФИФА има право да прописује и мења Правила игре за футсал.

3.ФСГ и његови чланови играће фудбал на песку у складу с Правилима игре за фудбал на песку која доноси ФИФА.Искључиво ФИФА има право да прописује и мења Правила игре за фудбал на песку. Члан 9.

Понашање чланова органа, службених лица и осталих

1. Сви чланови органа и службена лица дужни су да се у свом раду придржавају Статута, правилника, смерница, одлука и Етичког кодекса ФСС.

2. Свако лице и организација која се бави фудбалским спортом, футсалом или фудбалом на песку на територији ФСГ Краљево дужна је да поштује Статут и правилнике ФСС, ФСРЗС , ФСРО и ФСГ и све остале релевентне статуте , као и принципе фер плеја, лојалности, интегритета и спортског понашања.

Члан 10.

Службени језик

1.Службени језик ФСГ Краљево је српски језик.Сва званична документа и дописи биће сачињени на српском језику.

2. У раду Скупштине ФСГ Краљево у службеној употреби је српски језик.

II - ЧЛАНСТВО

Члан 11.

Пријем у чланство, суспензија и искључивање из чланства

1. Скупштина ФСГ одлучује да ли ће неки клуб да прими у чланство, као и о њиховој суспензији или искључивању из чланства.

2. Пријем у чланство врши се на основу испуњености услова из овог Статута.Извршни одбор може само привремено да прими у чланство подносиоца захтева.

3. Статус члана престаје његовим распуштањем, иступањем или искључивањем из чланства.Губитак чланства не ослобађа члана његових финансијских обавеза према ФСГ или дугим члановима ФСС већ значи губитак свих права у односу на ФСГ.Извршни одбор може предузети било које мере ради подршке члану или може обавезати евентуалног правног наследника члана да испуни све финасијске обавезе члана који је изгубио статус пре пријема у чланство.

Члан 12.

Чланови

1.Чланство у ФСГ доступно је искључиво правним лицима која су основана у складу са важећим законима Републике Србије и која послују и имају седиште на територији града Краљева.Чланство у ФСГ може бити директно или индиректно.

2. Чланови ФСГ су:

а) Фудбалски клубови регистровани у ФСГ Краљево у складу са законом,

б) Стручно струковне фудбалске организације :

Стручно струковна фудбалска организација судија основана у овом савезу,

Стручно струковна фудбалска организација тренера основана у овом савезу,

3. Остале спортске организације из области фудбала могу затражити пријем у чланство у складу са овим Статутом.

4. На захтев ФСГ Краљевo ће потврдити у писаној форми статус члана.

Члан 13.

Фудбалски савез града - Краљево

1. Фудбалски савез града Краљева покрива одређену територију коју је одредио

Закон о територијалном уређењу локалне самоуправе и извршни одбори ФСРО, ФСРЗС и ФСС и у потпуности је одговоран за организовање, администрацију и руковођење фудбалским тамичењима на територији града Краљева сходно овом Статуту.

2. ФСГ Краљево је уређен овим статутом који је усаглашен са статутом ФСРО, ФСРЗС и ФСС.

3. Све чланице ФСГ Краљево морају се придржавати одредби статута овог савеза и ускладити своје статуте и акте са овим Статутом

Члан 14.

1. Фудбалски савез града (у даљем тексту: ФСГ) је основни територијални савез за територију једне или више општина, а чине га клубови и удружења на одређеној територији.

2. Фудбалски савез града се оснива ако испуњава следеће услове: има најмање 8 клубова који се редовно такмиче у сталном фудбалском такмичењу, има организоване стручно струковне фудбалске организације судија и тренера, има организовано такмичење у општинској фудбалској лиги која може бити за територију више општина и ако испуњава све просторне, техничке и кадровске услове, утврђене прописима ФСРО, ФСРЗС и ФСС.

3. Уколико Савез не испуњава горе наведене услове, регионални територијални савез (ФСРЗС) доноси одлуку о пријему у чланство другог савеза у оквиру округа.

Члан 15.

Фудбалски клубови

Фудбалски клуб је правно лице које учествује у фудбалском такмичењу у оквиру надлежних фудбалских савеза .

Сваки фудбалски клуб мора бити регистровани члан ФСС.

Сваки клуб може да учествује на регионалним , националним и на интернационалним такмичењима на основу спортских резултата и испуњења осталих критеријума који се одређују правилницима.

Фудбалски клубови доприносе развоју фудбала у Србији кроз испуњавање својих појединачних и заједничких циљева, кроз одговарајуће извршење својих права и обавеза као и кроз њихово учешће у активностима ФСГ, ФСРО, ФСРЗС и ФСС.

Организација и функционисање фудбалског клуба регулише се његовим Статутом, правилницима и одлукама који морају бити у складу са законодавством Србије и статутима, правилницима, одредбама и одлукама које доносе ФСГ, ФСРО, ФСРЗС и ФСС.

Сваки играч или службено лице фудбалског клуба морају бити ваљано регистровани као појединци код ГФС у складу са одговарајућим правилницима о регистрацији и исти морају писменом изјавом прихватити правила ФСГ, ФСРО, ФСРЗС и ФСС.

Члан 16.

Фудбалски клуб је основна фудбалска организација која се бави фудбалским спортом ради остваривања такмичарских и других спортских интереса ,

Фудбалским клубом у смислу одредби овог Статута сматра се клуб чија се сениорска селекција или најмање две(2) селекције млађих категорија, од којих једна мора бити омладинска , такмичи у редовном такмичењу.

Селекцијама млађих категорија у смислу става 2. Овог члана сматрају се омладинци, кадети и пионири.

Уколико клуб не испуњава услове из предходног става , клуб привремено губи статутарна права , до поновног испуњења тражених услова.

Члан 17.

Фудбалски клуб као спортска организација оснива се у одговарајућем облику организовања у складу са законом.

Средства фудбалског клуба могу бити у свим облицима својине у складу са законом.

Фудбалски клуб могу оснивати физичка и правна лица.

Фудбалски клуб оснива се актом о оснивању у складу са законом уз упис у регистар који води надлежни државни орган у смислу одредаба Закона о спорту, а постаје члан савеза регистрацијом у надлежном општинском-градском фудбалском савезу и верификацијом исте у комет систему ФСС.

Члан 18.

Прописима ФСС уређује се регистрација и статус клубова, играча, службених лица, тренера, судија и других стручњака у фудбалским организацијама.

Клубови и друге организације уписују се у надлежни регистар у складу са одредбама Закона о спорту.

Члан 19.

Остале организације у фудбалу

Фудбалски стручњаци и стручњаци у фудбалу могу се ради уређивања и остваривања стручних питања од заједничког интереса удруживати у стручно струковне фудбалске организације.

Стручно струковне фудбалске организације посебно се баве питањима судија, тренера, медицинских стручњака, представника за медије и других лица која се баве фудбалом.

Стручно струковне фудбалске организације су огранци одговарајућег савеза у оквиру кога остварују своје функције.

Стручно струковне фудбалске организације немају својство правног лица.

Стручно струковна фудбалска организација стара се о селекцији и обуци стручњака из своје области у складу са циљевима ФСГ, ФСРО, ФСРЗС и ФСС.

Обука тих стручњака за учешће у активностима на територији Србије је једино у надлежности ФСГ, ФСРО, ФСРЗС и ФСС.

Свака стручно струковна фудбалска организација доприноси развоју фудбала у ФСГ, ФСРО, ФСРЗС и ФСС испуњавањем својих индивидуалних и заједничких циљева и кроз одговарајуће спровођење својих права и дужности преко њиховог учешћа у активностима одговарајућег савеза и ФСС.

Организација и функционисање стручно струковних фудбалских организација (судије, тренери, медицински стручњаци, представници медија и друга удружења), регулишу се сопственим актима, које морају бити у складу са позитивним прописима Републике Србије, статутима, правилницима и директивама и одлукама које доносе њихови ФСГ, ФСРО, ФСРЗС и ФСС.

Сваки стручњак мора бити исправно регистрован као појединац код такве стручно струковне фудбалске организације у складу са одговарајућим правилницима о регистрацији ФСС.

Члан 20.

Лиге-Удружење клубова

Лиге - Удружења (Конференција) клубова остварују посебне потребе и интересе клубова, остварују заједничке активности од интереса за рад клубова, изграђују ставове и дају мишљења и предлоге о питањима рада лига, врше избор органа лига и обављају одговарајуће послове у вези са спровођењем такмичења која су им поверена.

Конференција клубова лига ФСГ биће подређена и призната од стране ФСГ. Статут и други прописи ФСГ дефинишу област, овлашћења, права и обавезе ових Конференција.

Члан 21.

Базични фудбал

Базични фудбал дефинисан је програмом , планом и календаром који предлаже комисија за омладински и базични фудбал, а усваја га Извршни одбор ФСГ .

Члан 22.

Статус фудбалских савеза општина, клубова, лига и осталих група клубова

Стручно струковне фудбалске организације, клубови, лиге или било која група клубова која је удружена са ФСГ биће подређена и призната од стране ФСГ, ФСРО, ФСРЗС и ФСС.

Овај Статут дефинише делокруг овлашћења, права и дужности савеза, удружења клубова , лига и осталих група клубова.

Њихов статус и правилници морају бити у складу са националним законодавством, статутима, правилницима и одлукама ФСГ, ФСРО, ФСРЗС и ФСС.ФСГ сноси одговорност за регулисање питања која се тичу суђења, сузбијања допинга, регистрације играча, лиценцирања клубова, изрицања дисциплинских мера , укључујући мере у случају неетичког понашања , као и мере неопходне ради очувања интегритета такмичења.

Ниједно физичко нити правно лице (укључујући холдинг компаније и њихова зависна друштва) не могу вршити контролу над више од једног клуба или једне групе или комбинације клубова кад год може бити угрожен интегритет утакмице или такмичења.

Члан 23.

Услови за чланство

Свако правно лице које жели да постане члан ФСС поднеће захтев у писменој форми ФСГ .

Уз молбу подносилац мора приложити и све услове и документа предвиђена чланом 26.Статута ФСС.

Члан 24.

Захтев и процедура за пријем у чланство

1. Стручна служба ФСГ верификује комплетност и садржај документације подносиоца и подноси је уз извештај Извршном одбору ФСГ на усвајање.

2. Извршни одбор ФСГ ће након тога може донети одлуку да ли прима или не прима подносиоца у привремено чланство и тражиће од Скупштине да потврди или одбије пријем у чланство.

3. Подносилац може навести разлоге подношења захтева Скупштини.

4. Ако Скупштина не прими подносиоца захтева у чланство подносилац аутоматски губи статус привременог члана.

5. Сваки нови члан стећи ће права и дужности које доноси чланство чим буде примљен. Његови представници одмах добијају право гласа и право да буду бирани.

6. Одлука о пријему објављује се на званичном сајту ФСГ Краљево.

Члан 25.

Права чланова

Чланови ФСГ имају следећа права:

а) да учествују у раду Скупштине ФСГ, да унапред добијају дневни ред Скупштине, да буду позивани на Скупштину у одређеном времену , да остварују своје право учешћа у расправама и дискусијама и да остварују своје право гласа (важи само за чланове по основу директног чланства),

б) да дају предлоге за измену и допуну дневног реда Скупштине,

в) да предлажу кандидате за све органе и тела ФСГ, ФСРО, ФСРЗС и ФСС који се бирају,

г) да затраже ванредну Скупштину уз подршку осталих представника,

д) да буду информисани о активностима ФСГ, ФСРО, ФСРЗС, ФСС преко званичних тела и званичног сајта ФСГ

ђ) да учествују у такмичењима (ако је применљиво) и другим активностима које организује ФСГ, ФСРО, ФСРЗС и ФСС .

е) да остварује остала права која проистичу из овог Статута, правилника и одлука

ФСГ, ФСРО, ФСРЗС и ФСС.

Извршење ових права је предмет осталих одредби у овом Статуту и примењивих правилника.

Члан 26.

Обавезе чланова

Чланови ФСГ имају следеће обавезе:

а)да се у потпуности придржавају Статута, правилника и одлука ФСГ, ФСРО, ФСРЗС, ФСС и да обезбеде да ову одредбу поштују његови чланови кроз статутарне одредбе,

б) да поштују Правила игре како их је прописао ФСС, Правила игре за футсал , фудбал на песку као и етички кодекс,

в) да обезбеде да се избори за тела која доносе одлуке одржавају барем на сваке четири године,

г) да сазивају седнице свог врховног и законодавног органа у редовним интервалима, по правилу једном годишње,

д) да усвајају статутарне одредбе преко којих ће се сви неспоразуми на нивоу ФСГ, који произилазе или се односе на примену Статута ФСГ или правилника решавати независни и непристрасни Арбитражни суд ФСС уз изузеће сваког редовног суда, уколико то није изричито забрањено важећим законодавством Србије

ђ) да усвајају статутарне одредбе којима се признаје надлежност арбитражног суда ЦАС у Лозани(Швајцарска), у мери у којој их је прихватио ФСС, и да поштују њихове одлуке за сваки међународни спор који ће се решавати уз изузеће сваког редовног суда,

е) да усвајају статутарне одредбе којима се признаје надлежност Већа за решавање спорова ФСС и да поштују њихове одлуке за сваки спор из његове надлежности,

ж) да независно воде своје пословање и обезбеде да на њихове активности трећа лица не врше непримерен утицај у складу са чланом 27.овог статута,

з) да се постарају да њихова тела буду изабрана или именована у складу са процедуром која гарантује потпуну независност избора односно именовања,

и) да учествују у раду Скупштине ФСГ и да бирају или именују своје делегате за Скупштину (ако је применљиво),

ј) да учествују у процесу доношења одлука на Скупштини и осталим органима или телима ФСГ (ако је применљиво),

к) да учествује у домаћим такмичењима (ако је применљиво) и осталим активностима које организује ФСГ, ФСРО, ФСРЗС или ФСС у складу са календарима ФСГ, ФСРО, ФСРЗС и ФСС,

л) да су одговорни ФСГ и да могу бити дисциплински одговорни у случају

неиспуњавања својих обавеза или кршења Статута, правилника и одлука његових органа или тела,

љ) да плаћају чланарину и редовно испуњавају своје финансијске обавезе како је предвиђено овим статутом и правилницима,

м) да предлажу надлежним органима ФСГ измене и допуне Статута и правилника,

н) да воде евиденцију о регистру свих чланова коју ће редовно обнављати,

њ) да одржавају пуну сарадњу са ФСРО, ФСРЗС и ФСС, његовим органима и телима у циљу даљег развоја фудбалског спорта у Србији,

о) да поштују јединство и интегритет ФСГ, ФСРО, ФСРЗС и ФСС,

п) да поштују принципе лојалности, интегритета, спортског понашања у духу фер- плеја и то кроз статутарне одредбе и да обезбеде да то исто поштују и њихови чланови,

р) да не одржавају било какве везе спортске природе са организацијама које нису признате или са члановима који су суспендовани или искључени,

с) да не дозвољавају дискриминацију било које врсте против земље, приватних лица или групе лица по основу етничког порекла, расе, пола, језика, религије, политике или из неког другог разлога.

т) да не одржавају контакте и не сарађују са УЕФА и ФИФА без претходне сагласности ФСС

ћ) Да у своје статуте унесу одредбе на основу којих признају овлашћење

Извршном одбору надлежног савеза да могу да примењују мере из чл. 94-96 Статута ФСС.

у) да поштују све друге обавезе које произилазе из статута, правилника или одлука ФСГ, ФСРО, ФСРЗС и ФСС,

ф) да обавештавају ФСГ о свим изменама и допунама својих статута и правилника,као и листа службених лица овлашћених за потписивање и закључивање правно обавезујућих уговора са трећим лицима и да поштују обавезне одредбе члана 18.став 2.

Извршење ових обавеза подлеже осталим одредбама у овом Статуту и ` применљивим правилницима.

Повреде горе наведених обавеза од стране било којег члана може довести до санкција које се прописују овим Статутом, Одлуком о етичком кодексу и стандардима понашања чланова ФСС и Дисциплинским правилником ФСС.

Повреде става 1.тачка ж) такође могу довести до санкција, чак и ако утицај трећег лица није грешка дотичног члана.Сваки члан ФСГ сноси одговорност у том смислу за све поступке чланова њихових органа проузроковане грубом непажњом или немарним непрофесионалним понашањем таквих чланова.

Члан 27.

Независност чланова и њихових органа

Сваки члан ће пословати самостално и без непримереног утицаја трећег лица.

Органи чланова се бирају или именују.Статути чланова треба да предвиде демократску процедуру која гарантује потпуну независност избора или именовања.

ФСГ неће признати ниједно тело свог члана уколико није изабрано или именовано у складу са одредбама става 2.овог члана, чак и ако је то привремено.

ФСГ неће признати ни одлуке које донесу тела која нису изабрана или именована у складу са ставом 2.овог члана.

Члан 28.

Иступање

Члан може иступити из чланства у ФСГ, које ће ступити на снагу на крају такмичарске године.

Писмени захтев мора бити достављен Извршном одбору ФСГ, најкасније шест месеци пре краја такмичарске године.

Члан који жели да иступи мора да испуни своје финансијске обавезе према ФСГ, ФСРО, ФСРЗС и ФСС.

Члан 29.

Распуштање члана

У случају распуштања члана било добровољно , било из законских разлога, његово чланство у ФСГ престаје с моменталним дејством у тренутку када члан престане да постоји као правно лице.

Извршни орган тог члана дужан је да без одлагања обавести Извршни одбор ФСГ чим почне поступак за распуштање члана.

Члан 30.

Губљење статуса члана

Статус члана се окончава иступањем члана, његовим искључењем или његовим распуштањем.

Губљење статуса члана не ослобађа члана од његових финансијских обавеза према ФСГ, ФСРО, ФСРЗС и ФСС.

Губљењем статуса члана укидају се права везана за ФСГ, ФСРО, ФСРЗС и ФСС.

Одлука о губљењу статуса објављује се у Службеном листу ФСС “Фудбал“.

Члан 31.

Књига чланова:

ФСГ води евиденцију свих својих чланова (Књига чланова) и друге евиденције у складу са одредбама Закона о спорту.Књига чланова садржи следеће податке о сваком члану:

а) јединствени идентификациони (матични) број

б) назив правног лица

в) правну форму

г) имена овлашћених потписника

д) остале податке нарочито податке који се односе на лиценцирање клубова (нпр.структуру клуба, идентитет , резултате) у складу са одлуком Извршног одбора или условима прописаним Законом о спорту.

ФСГ је у обавези да оформи књигу одлука у коју ће уписивати све одлуке донете од стране релевантних органа.

Члан 32.

Признања и награде

ФСГ додељује појединцима и спортским организацијама признања и награде за њихова спортска остварења и посебне доприносе и наступе у корист развоја фудбала у Србији.

Питања у вези признања и награда регулишу се одговарајућим правилником који доноси извршни одбор ФСГ .

Члан 33.

Почасни председник и чланови

На предлог Извршног одбора ФСГ, Скупштина може доделити звање почасног председника или почасног члана појединцима за заслуге за развој фудбала у Србији.

Почасни председник или почасни члан ФСГ могу учествовати у раду Скупштине, али не могу гласати.

III - ОРГАНИЗАЦИЈА

Члан 34.

Органи и консултативна тела

Органи ФСГ су:

а) Скупштина,

б) Извршни одбор ,

в) Одбор за хитна питања ,

г) Председник ,

д) Надзорни одбор ,

ђ) Правна тела ,

е) Секретар.

ФСГ има следећа консултативна тела:

а) сталне комисије,

б) ад хок комисије.

Извршни одбор ФСГ може дати сталној комисији овлашћења за доношење одлука, како је дефинисано њеним пословником.

Сви чланови ових органа и тела ће се придржавати етичког кодекса ФСС у вршењу њихових функција како је дефинисано овим Статутом и одговарајућим правилницима.

Члан статутарног органа или тела ФСГ неће учествовати у доношењу одлука по било ком питању или ставки у којој постоји или се може појавити конфликт интереса.

Сви органи и тела ФСГ бирају се на период од 4(четири) године.

Избори за све органе и тела ФСГ морају бити потпуно независни и демократски ,а одлуке тела којим су изабрани супротно овим принципима неће се признати.

Гласање преко опуномоћника у статутарном органу или телу ФСГ није дозвољено.

Члан 35.

Услови за чланство у органима – телима ФСГ

Да би неко лице постало кандидат за статутарни орган или тело ФСГ, мора испуњавати следеће кумулативне услове:

а) да је држављанин Републике Србије,

б) да је пословно способно лице које је напунило 18 година живота,

в) да је активан у органима фудбалског клуба или фудбалској организацији и да је њен члан у трајању од најмање три (3) године

г) да није тренутно суспендован, санкционисан или искључен из ФСГ или једног од његових чланова или дисциплински кажњаван због повреда интегритета фудбалског такмичења у последњих 5(пет) година,

д) да није осуђен за кривична дела предвиђена одговарајућим чланом Закона о спорту,

ђ) да није активни фудбалски судија и фудбалски тренер, нити особа која је то била у последњих годину дана која предходи кандидовању за чланство у органу-телу ФСГ,

е) да не врши функцију у органу политичке странке и то: члан главног одбора , председништва, извршног органа ,

ж) да није лице које врши јавну функцију у складу са прописима Републике Србије , осим одборника у градској –општинској скупштини,

з) да није власник или члан спортске кладионице, као и запослени у спортској кладионици,

и) да није лице које се бави услугама посредовања за играче и клубове,

ј) да приликом кандидовања за функцију у статутарном органу или телу, а најмање 15 дана пре одржавања избора , достави доказ о испуњењу доказа из предходних тачака,

Извршни одбор може одредити додатне критеријуме за чланство у статутарном органу или телу, осим критеријума за чланство у Извршном одбору или независним телима (тј.правним телима, Надзорном одбору ) које Извршни одбор не може мењати или допуњавати.

Секретар ће верификовати да ли сваки кандидат испуњава наведене услове, као и додатне критеријуме које је прописао Извршни одбор, у оквиру овлашћења из става 2.

Пре започињања функције члан статутарног органа или тела мора доставити стручној служби писмену изјаву о следећем :

а) да ће се придржавати и поштовати статуте, правилнике, директиве и одлуке ФСГ, ФСРО, ФСРЗС и ФСС,

б) да ће поштовати Правила игре која издаје ИАФБ и Правила игре футсала који прописује ФИФА, као и етички кодекс ФИФА И ФСС,

в) да ће радити у најбољем интересу ФСГ, ФСРО, ФСРЗС, и ФСС и да ће се уздржати од било које одлуке у ситуацији где се појави конфликт интереса или где се може појавити,

г) да ће поштовати принципе лојалности, интегритета и спортског понашања у духу фер плеја,

д) да ће избегавати сваку дискриминацију укључујући и говор мржње против неке земље, приватног лица или групе људи по основу етничког порекла, расе, боје коже, националне припадности или друштвеног порекла, рода , инвалидитета, језик, религије, политичког или било ког другог убеђења, имовног стања, рођења или другог статуса, сексуалне оријентације или по било ком другом основу,

ђ) да ће у потпуности поштовати услове за обављање функције органа или тела којем припада,

е) да ће признати искључиву надлежност спортског арбитражног суда ЦАС у Лозани за међународне спорове без обраћања грађанским судовима,

ж) да ће признасти надлежност Већа за решавање спорова ФСС за спорове на националном нивоу, зависно од надлежности ЦАС-а,

Ступањем на дужност члану Извршног одбора аутоматски престаје чланство у Скупштини ФСГ Краљево.

Члан органа или тела ФСГ нема право гласа на седници органа ФСГ када се одлучује о покретању спора или одустајању од спора против њега, одобравању послова између њега и ФСГ Краљево-сукоб интереса , односно постојања личног интереса при одлучивању о његовој одговорности или разрешењу.

А) СКУПШТИНА

Члан 36.

Највиши орган ФСГ

Скупштина је највиши орган ФСГ.Скупштина представља скуп на којем се редовно састају чланови ФСГ по основу директног чланства, а које заступају делегати.Само исправно сазвана Скупштина има овлашћења да доноси одлуке.

Скупштина се конституише у складу са принципима репрезентативне демократије уважавајући значај равноправности полова, интересе женског фудбала и заступања осталих организација у фудбалу.

Скупштина се може сазвати као редовна или ванредна Скупштина.Скупштина се може одржавати личним присуством или путем видео конференцијске везе уколико околности не дозвољавају да се Скупштина одржи личним присуством (нпр. у условима пандемије).

Рад обе Скупштине се даље дефинише Пословником о раду Скупштине који усваја Скупштина.

Редовна Скупштина сазива се најмање једанпут годишње.

Седницама Скупштине председава председник. У случају да је он одсутан, Скупштином председава старији потпредседник или секретар.

Члан 37.

Скупштину чине представници (делегати) који заступају чланове ФСГ који имају директно чланство , на основу структуре и броја утврђених овим чланом Статута.

Поред услова наведених у члану 35.овог статута делегат у скупштини мора да испуњава услов да има пребивалиште на територији савеза најмање 1 (једну) годину, као и да није члан правног тела ФСГ или Надзорног одбора.

Скупштину ФСГ Краљево чине :

- Сви клубови који су у редовном такмичењу по једног делегата (представника),

- Стручно струковна фудбалска организација судија 2 делегата (представника),

- Стручно струковна фудбалска организација тренера 2 делегата (представника),

Статус клуба одређује се у време одржавања Скупштине,

Делегате тренера одређује извршни одбор организације тренера ФСГ Краљево.

Делегате судија одређује извршни одбор организације судија ФСГ Краљево.

Сваки делегат има право на 1(један) глас у Скупштини.Само присутни делегати имају право да гласају.Присуство седници Скупштине путем видео конференцијске везе сматра се личним присуством.Гласање преко пуномоћника или дописним путем није дозвољено на аседницама Скупштине које се одржавају уживо.Када се седнице Скупштине одржавају путем видео конференцијске везе, дозвољено је гласање дописним путем и /или путем интернета.

Члан 38.

Састав

1. На Скупштину се поред делегата позивају следећа лица:

а) Почасни председник и почасни чланови

б) Извршни одбор ФСГ Краљево,

в) секретар

г) Председавајући статутарних органа и тела,

д) Остали гости које позове Извршни одбор.

2. Чланови Извршног одбора и секретар учествују у раду Скупштине али без права гласа.Док им траје мандат чланови Извршног одбора и секретар не могу бити делегати у Скупштини ФСГ Краљево.

3. Делегатима у Скупштини који су изабрани у складу са одредбама члана 37.овог Статута мандат траје 4 (четири) који покрива исти мандатни период као и онај за органе-тела Савеза.

4. Сваку замену представника треба да изврши исти орган који је делегата и изабрао и то за преостали део мандата, што верификује верификациона комисија.

5. Чланови морају да обавесте стручну службу и дају најновије информације о својим представницима (укључујући адресу и бројеве телефона).

6. Делегати морају доставити уредно потписано Уверење одговарајућег члана да би били примљени у Скупштину.

Члан 39.

Надлежност

1.Скупштина ФСГ има следећа овлашћења:

а) одређује верификациону комисију, бројаче гласова који помажу секретару приликом поделе гласачких листића за изборе и делегате који ће верификовати записник са Скупштине,

б) усваја или мења дневни ред,

в) усваја записник са претходне Скупштине,

г) усваја извештај о раду у периоду након последње седнице Скупштине,

д) усваја Статут ФСГ и његове измене,

ђ) усваја пословник Скупштине и његове измене и допуне,

е) утврђује програм развоја и унапређења фудбалског спорта на територији ФСГ,

ж) утврђује и мења систем фудбалске организације уз сагласност виших Савеза,

з) бира председника и чланове Извршног одбора ФСГ,

и) бира чланове независних (тј.правних тела ФСГ Краљево, Надзорног одбора ) , на предлог Извршног одбора.

ј) верификује финансијски план који је предходно усвоји Извршни одбор ФСГ, к) додељује звање почасног председника и почасних чланова ФСГ,

л) прима у чланство, суспендује или искључује члана ФСГ

љ) разрешава члана органа ФСГ Краљево,

м) разматра и усваја предлоге које подносе чланови ФСГ по основу директног чланства

н) Распушта ФСГ Краљево и одлучује о располагању финансијским средствима савеза,

н) одлучује о другим питањима из своје надлежности у складу са Статутом.

2.Све неопходне материјале који се односе на питања која спадају у надлежност Скупштине, припрема Извршни одбор уз помоћ надлежних органа и тела ФСГ и стручне службе.

Члан 40.

Дневни ред

1.Секретар припрема дневни ред на предлог Извршног одбора и чланова

2.Дневни ред Скупштине садржи следеће обавезне тачке (хронолошким редом)

а) изјаву да су сазив и састав Скупштине у складу са овим Статутом,

б) усвајање дневног реда,

в) уводну реч председника,

г) избор два оверивача записника

д) именовање бројача гласова-верификационе комисије

ђ) суспензија или искључење члана (ако је применљиво)

е) пријем и разматрање записника са предходне Скупштине,

ж) извештај о раду (који обухвата активности у периоду након последње Скупштине),

з) подношење биланса стања и биланса успеха као и извештај Надзорног одбора,

и) усвајање ревидираних финансијских извештаја,

ј) верификација усвојеног финансијског плана,

к) гласање о предлогу за измене и допуне Статута, Пословника о раду Скупштине (ако је применљиво),

л) разматрање предлога који су поднели Извршни одбор или чланови у складу са процедуром предвиђеном чланом 25.тачка б) Статута,

љ) распуштање члана органа ФСГ Краљево (ако је применљиво),

м) избор председника и осталих чланова Извршног одбора (ако је применљиво),

н) избор независних (тј.правних тела ФСГ , Надзорног одбора ).

3.Скупштина неће одлучивати о тачкама које нису увршћене у дневни ред.

4.Дневни ред редовне Скупштине може се мењати под условом да су две трећине делегата присутних на Скупштини и с правом гласа сагласни с таквим предлогом.

Члан 41.

Услови позивања, предлагање чланова и кандидата

1. Редовну Скупштину сазива председник Савеза или Извршни одбор ФСГ.

2.Извршни одбор одређује место и време одрћжавања Скупштине.

3.Секретар шаље званичан позив за седницу најкасније 8 (осам) дана пре Скупштине.Позив садржи коначни предлог дневног реда , извештај о раду, ревидиране финансијске извештаје и сва одговарајућа документа за делегате, укључујући коначну листу кандидата (ако је релевантно).

Члан 42.

Кворум за присуство, кворум за доношење одлука и право гласа

1. Скупштина доноси одлуке уколико је присутна најмање апсолутна већина (50%+1) од укупног броја делегата( кворум за присуство), а одлуке се доносе простом већином гласова присутних (кворум за доношење одлука) , усим уколико се не пропише другачије.

2. Уколико овај кворум не буде остварен одржаће се друга Скупштина следећег дана на истом месту, у исто време и са истим дневним редом. Кворум за присуство остаје исти.

3.На Скупштини право гласа се остварује преко делегата дизањем руку (тј.подизањем листића различите боје :“за“,“против“,“уздржан“) од стране делегата уколико Скупштина не одлучи другачије.Ако се дизањем руку не изгласа јасна већина за неки предлог, гласа се прозивањем по азбучном реду.Празни гласачки листићи, неважећи гласови или електронски гласови с којима се манипулисало на било који начин, као и уздржани гласови неће се узимати у обзир приликом рачунања потребне већине.

4. Одлуке ступају на снагу осам дана након објављивања на сајту ФСГ Краљево, а у изузетним ситуацијама које оправдава хитност конкретног случаја и даном објављивања.

Члан 43.

Избори

1.Избори се спроводе у складу са пословником о раду Скупштине и надгледа их Скупштина преко секретара Савеза.

2.Кандидате за председника ФСГ Краљево може да предложи Извршни одбор савеза или 5 (пет) кандидата за делегата (члан 37.став 3. Статута).Чланови савеза су дужни да најкасније 15 (петнаест) дана пре одржавања Скупштине доставе имена кандидата за делегате.

3.Кандидате за остале функције у Извршном одбору( нпр.потпредседник и чланови) предлаже кандидат за председника подносећи листу кандидата сачињену у складу са чланом 44.Статута.Чланови који имају директно чланство, кандидату за председника ФСГ могу доставити предлоге за све кандидате.

4.Кандидате за остале статутарне органе ( са изузетком Извршног одбора) које бира Скупштина предлажу чланови који имају директно чланство.

5.Кандидатуре из ставова 1-3 овог члана морају се доставити најкасније 10 (десет) дана пре седнице Скупштине , сходно члану 35.овог Статута.Кандидатуре се достављају секретару.

6.Уколико Секретар утврди да нису испуњени услови из члана 35.Статута , такви предлози ће се одбацити као нестатутарни /нелегитимни и предложени кандидат неће имати право учешћа у изборима.Званична листа кандидата мора се доставити члановима ФСГ Краљево најкасније 8 (осам ) дана пре седнице Скупштине на којој се бирају предложени чланови.

Члан 44.

Листа

1.Председник предлаже кандидата за чланове Извршног одбора на следећи начин:

а) представници фудбалских клубова и фудбалски радници -10 кандидата

б) организација фудбалских судија -1 кандидат

в) организација фудбалских тренера -1 кандидат

Члан 45.

1. Избори се врше по правилу јавним гласањем, а Скупштина може одлучити да се избори врше тајним гласањем.

2. Избори за места у Извршном одбору врше се на основу предлога председника и избори се спроводе на следећи начин:

а) Скупштина прво бира председника ФСГ,

б) Скупштина затим бира 2(два) потпредседника и осталих 10 чланова Извршног одбора на предлог председника ФСГ сходно члану 44.овог Статута.

3.Остали избори за статутарне органе врше се на заједничкој листи за свако појединачно тело.

4.Да би били изабрани у првом гласању кандидати чија су имена излистана азбучним редом) морају имати већину (50% + 1) важећих листића присутних делегата који представљају чланове с правом гласа.

5. Уколико нико или ниједна листа не оствари потребну већину обавиће се друго гласање, у којем ће кандидати које подржи проста већина(тј.већина гласова) бити изабрани. У случају нерешеног резултата у другом гласању, обавиће се треће гласање, којим ће кандидат који буде имао просту већину бити изабран. У случају нерешеног резултата у трећем гласању,резултат избора одређује се жребом који спроводи секретар, а надзире верификациона комисија

6.Празни гласачи листићи , неважећи гласови или електронски гласови којима се манипулисало на било који начин , као и уздржани гласови неће се узимати у обзир приликом бројања гласова за потребну већину.

Члан 46.

Ванредна скупштина

1.Извршни одбор или председник ФСГ могу сазвати ванредну Скупштину у било које време.

2. Извршни одбор ФСГ мора сазвати ванредну Скупштину уколико најмање 1/3 делегата Скупштине то затражи у писаној форми подношењем захтева.

3.Седница ванредне скупштине може се сазвати највише једанпут у периоду између две редовне седнице.

4.Захтев мора имати образложене разлоге, у њему ће се навести тачке дневног реда и уз њега доставити одговарајућа документација.

5.Ванредну Скупштину мора сазвати Извршни одбор или Председник у року од 15 дана од дана подношења уредног захтева.

6.Уколико се ванредна Скупштина не сазове у овом року, Секретар мора одмах, а најкасније у року од 8 дана од дана истека рока из става 5.овог члана сазвати Ванредну Скупштину у име делегата.

7. Када ванредну Скупштину сазива Извршни одбор или председник ФСГ они саставља дневни ред. Када је траже делегати Скупштине ФСГ, дневни ред мора да садржи тачке које су они затражили. Извршни одбор може допунити дневни ред.

8. Дневни ред и сва остала релевантна документа, укључујући коначну листу кандидата (ако је релевантно) морају бити послата Скупштини ФСГ најмање 8(осам) дана пре ванредне Скупштине.

9.Дневни ред ванредне Скупштине не може се мењати током седнице.

10. Одлуке ванредне Скупштине ступају на снагу даном објављивања на сајту и огласној табли ФСГ.

Члан 47.

Записник

1. Записник води Стручна служба.

2. Делегати одређени за верификовање записника добиће нацрт записника за разматрање најкасније 15 дана након седнице.

3. Ови делегати могу проследити своје коментаре Секретару у року од 30 дана.

4.Овај записник ће бити презентован следећој Скупштини ФСГ на усвајање.

Б) ИЗВРШНИ ОДБОР

Члан 48.

Састав, избори и мандат

1. Извршни одбор је извршни орган ФСГ Краљево.

2. Извршни одбор има 13 чланова и састоји се од:

а) председника,

б) 2( два)потпредседника и

б) 10 (десет) чланова.

3.Сваки члан Извршног одбора мора да има активно учешће у фудбалској организацији, као и да приликом кандидовања испуњава услове из члана 35.овог Статута, изузев подношења доказа из тачака е) и ж) тог члана Статута које ће доставити по ступању на функцију на коју је изабран.Сви чланови Извршног одбора подлежу проверама подобности и интегритета како је предвиђено Прилогом „А“, а које спроводи секретар пре њиховог избора или реизбора.

4.Чланови Извршног одбора имају мандат од 4 године и могу бити поново бирани.

Мандати председника, потпредседника и осталих чланова Извршног одбора следе исти изборни циклус.Њихови мандати почињу одмах по завршетку седнице Скупштине која их је изабрала, а истичу по завршетку седнице Скупштине на којој се бирају њихови следбеници.

5. Уколико се појави упражњено место или до 50% упражњених места у Извршном одбору Извршни одбор попуњава једно или више упражњених места до наредне седнице Скупштине на којој ће бити верификован и потврђен њихов избор за преостали део мандата.Један или више заменика које именује Извршни одбор аутоматски ће се сматрати кандидатима уколико испуњавају услове из члана 35. Статута изузев подношења доказа из тачака е) и ж) тог члана Статута које ће доставити по ступању на функцију на коју је изабран.Ако буде упражњено више од 50% места у Извршном одбору , преостали чланови Извршног одбора дужни су да сазову ванредну Скупштину у прописаном року из члана 46.став 5.Статута.Ако у року од 7 (седам )дана по истеку прописног рока преостали чланови Извршног одбора не сазову ванредну Скупштину. То ће учинити секретар.Место у Извршном одбору сматра се упражњеним у случају смрти, оставке или трајне спречености члана да обавља своју функцију.

6.Председник ФСГ Краљево може одредити сваком члану Извршног одбора конкретно задужење.

Члан 49.

1.Члан Извршног одбора ФСГ не може бити:

-Делегат у скупштини ФСГ

-секретар ФСГ

-члан правног тела ФСГ

-члан Надзорног одбора

-запослени у администарцији ФСГ

Члан 50.

Права и обавезе

1.Извршни одбор ФСГ има овлашћења да доноси одлуке о свим питањима која не спадају у правну или статутарну надлежност Скупштине или другог органа ФСГ.

2.Извршни одбор има следеће надлежности:

* припрема и сазива Скупштину,
* утврђује предлог Статута и Пословника о раду скупштине, Пословника о раду Надзорног одбора и Пословника о раду Одбора за спровођење избора као и њихове измене и допуне,
* надгледа примену одлука Скупштине,
* предлаже појединце за почасног председника и почасне чланове,
* предлаже финансијске извештаје и усваја финансијски план ФСГ,
* усваја Правилнике ФСГ који на спадају у надлежност Скупштине,
* обавља остале дужности за које га посебном одлуком овласти Скупштина или овај Статут,
* спроводи одлуке и закључке Скупштине и стара се о њиховој реализацији,
* врши општу контролу и издаје неопходне инструкције,
* доноси и надгледа стратегију ФСГ и план рада за текући мандат,
* усваја систем такмичења, уз сагласност ФСРО, ФСРЗС и ФСС, календар такмичења ФСГ који је у складу са календаром ФСРО, ФСРЗС и ФСС,
* усваја програме развоја и обуке за све категорије фудбала као и програме за

стручно струковне фудбалске организације попут судијских, тренерских, медицинских стручњака, делегата, редара, обезбеђења и др.,

* поставља и разрешава селекторе селекција и његове помоћнике,
* даје препоруке Скупштини везано за утврђени и ревидирани биланс стања и биланс успеха,
* одлучује о наградама и признањима за посебан допринос фудбалу
* одређује висину чланарине,
* доноси пропозиције сталних такмичења на нивоу градских лига
* именује представнике ФСГ у другим организацијама,
* верификује листе фудбалских судија и делегата градског степена такмичења, као и осталих службених лица,
* поништава и укида акте својих органа по ванредним правним средствима, изузимајући Надзорни одбор и правна тела.
* Одлучује о захтевима и молбама чланова ФСГ за давање сагласности за статусне промене фудбалаких клубова и доноси акт о сагласности за статусне промене фудбалских клубова

-усваја листе делегата градског степена такмичења,

-бира и разрешава секретара , на предлог председника

* поставља и разрешава председнике, потпредседнике и чланове свих сталних и ад хок комисија, осим правних тела ФСГ и Надзорног одбора
* .усваја услове за рад свих статутарних органа и тела,
* разматра годишњи извештај сталних и ад хок комисија као и извештаје правних тела, ,
* усваја организацију стручне службе као и њене организационе правилнике на

предлог секретара,

* одређује облик и садржај јавних ознака ФСГ,
* утврђује ценовник и таксе за услуге које пружа ФСГ и његова стручна служба,

3.Извршни одбор овлашћен је да одлучује о свим случајевима више силе и осталим питањима која нису обухваћена овим статутом.Такве одлуке доносиће се узимајући у обзир релевантне правилнике ФИФА И УЕФА и важеће императивне прописе.

Члан 51.

Седнице

1. Седнице Извршног одбора ФСГ се сазивају по правилу, свака три месеца.

2.Седнице сазива председник најкасније осам дана унапред или у његовом одсуству потпредседник, кога председник одреди или најстарији потпредседник. Ако најмање 1/3 чланова тражи седницу, председник или потпредседник , је мора сазвати у року од 15 дана.

3. Уколико се седница не закаже у року из тачке 2 овог члана седницу мора одмах, а најкасније у року од 8 дана по истеку рока из тачке 2 овог члана, заказати секретар.

4. Председник саставља дневни ред седнице. Сваки члан Извршног одбора има право да предлаже тачке за укључивање у дневни ред.

5. Секретар ће учествовати у раду седнице Извршног одбора без права одлучивања.

6. Седницама Извршног одбора председава председник, а у његовом одсуству потпредседник кога председнник одреди.

7. Седнице Извршног одбора нису јавне. Извршни одбор, међутим, може позвати остале организације у фудбалу да присуствује седници. . Остале организације у фудбалу неће имати право гласа и могу изразити своје мишљење само уз дозволу Извршног одбора.

Члан 52.

Кворум за присутност и доношење одлука

1. Извршни одбор ФСГ доноси одлуке уколико више од половине његових чланова присуствује сазваној седници. Уколико нема кворума за одржавање седнице, она ће се аутоматски одложити за наредни дан на истом месту у исто време и са истим дневним редом.

2. Све одлуке се доносе уколико их подржи проста већина присутних чланова.У случају нерешеног исхода председавајући има право одлучујућег гласа.

3.Одлуке се доносе дизањем руку ако чланови Извршног одбора другачије не одлуче.Ако чланови Извршног одбора не могу физички да се састану и зависно од ставова 1.и 2.овог члана, одлуке се могу донети и коришћењем других савремених средстава комуникације (нпр.електронске поруке или апликације за слање порука).

В) Одбор за хитна питања

Члан 53.

1. Одбор за хитна питања сачињавају председник и 2(два) потпредседника.

2. Одбор за хитна питања одлучује о питањима која спадају у надлежност Извршног одбора између две седнице, а која захтевају хитно одлучивање.

3. Одбор за хитна питања може одлучивати уколико су присутна већина (најмање 2 члана) . Одсутни чланови могу одлучивати путем електронске поште или телефоном.

4. Одлука је донета уколико је подржи проста већина( више од 50%) присутних чланова одбора за хитна питања . У случају нерешеног исхода председник има право одлучујућег гласа.

5. Одлуке Одбора за хитна питања биће верификоване на следећој седници Извршног одбора ФСГ.

6. Секретар учествује у раду Одбора за хитна питања , без права одлучивања.

Г) ПРЕДСЕДНИК

Члан 54.

1.Председник се бира из редова чланова Скупштине, а у складу са условима прописаним у члану 35.овог Статута.Председник ФСГ којем истиче мандат може бити поново изабран.

2.Председник представља ФСГ и има својство заступника.

3.Председникове основне одговорности су:

а) да сазива и председава Скупштином, Извршним одбором и Одбором за хитна питања.

б) да спроводи одлуке које доноси Скупштина, Извршни одбор и Одбор за хитна питања,

в) да надгледа програме које одобрава Извршни одбор

г) да надзире рад секретара и стручне службе,

д) да одговара за односе између ФСГ и њених чланова и осталих организација,

ђ) да заступа и представља ФСГ на свим нивоима.

4. У случају да председник поднесе оставку и буде разрешен од стране Скупштине или је дуже одсутан из било ког разлога, замениће га потпредседник кога овласти Извршни одбор или најстарији потпредседник, који у том случају постаје вршилац дужности председника (ВД) до избора у складу са изборном процедуром, а не дуже од 90 дана.

Д) НАДЗОРНИ ОДБОР

Члан 55.

1.Надзорни одбор броји 3 члана који нису делегати Скупштине, а бира га Скупштина ФСГ на период од 4 године.

2.Надзорни одбор пуноважно одлучује уколико присуствује већина изабраних чланова, а одлуке доносе већином гласова присутних чланова.

3. Надзорни одбор врши контролу пословања и извршавања финансијског плана, наменског и рационалног коришћења средстава и стара се о законитости рада ФСГ и његових органа.

4.Надзорни одбор обавештава Скупштину и Извршни одбор о нађеном стању и мерама које треба предузети.

5.Пословником о раду Надзорног одбора који усваја Скупштина утврђују се задаци и начин рада Надзорног одбора.

Е) ПРАВНА ТЕЛА

Члан 56.

1.Правна тела ФСГ су:

а) дисциплинска комисија

б) комисија за жалбе.

Члан 57.

Избори, независност и задаци

1. Чланове правних тела бира Скупштина на предлог Извршног одбора и они се могу поново бирати.Само Скупштина може да их разреши дужности.Они не могу бити чланови било ког другог органа ФСГ Краљево.

2. Члан мора учествовати на седницама и у доношењу одлука путем гласања.

3. Области надлежности и поступка правних тела подлежу Дисциплинском правилнику и Одлуци о етичком кодексу и стандардима понашања чланова ФСС.

4. Правна тела ће бити састављена од стручних лица која имају знања, способности и специјалистичка искуства која су потребна за адекватно обављање функције у овим телима.

Члан 58.

Дисциплинске мере

1. У случају неспортског понашања, кршења Статута, правилника или одлука ФСГ, ФСРО, ФСРЗС и ФСС, правна тела ФСГ имају овлашћења да примењују дисциплинске мере и одлуке у складу са овим Статутом и Дисциплинским правилником ФСС. 2. Једном одлуком је могуће применити више од једне дисциплинске мере по питању одеђеног предмета.

3. Може се донети одлука као и други додатак дисциплинској мери. Она дефинише како ће бити извршена дисциплинска мера и/или наводи предметну страну(е) како да делује(у).

Члан 59.

Дисциплинске мере против чланова и клубова

Против клубова или других правних лица могу се спровести следеће дисциплинске мере:

а) опомена,

б) казна,

в) поништење резултата утакмице,

г) одлука да се утакмица поново одигра,

д) одузимање бодова,

ђ) регистровање утакмица због изостанка,

е) одузимање награде,

ж) забрана трансфера

з) одигравање утакмица без присуства публике,

и) одлука о суспензији терена (стадиона),

ј) одлука да се утакмица игра на другом стадиону,

к) дисквалификација из текућег такмичења и (или) искључења из будућих такмичења и

л) друге мере утврђене Дисциплинским правилником ФСС или Одлуком о етичком кодексу и стандардима понашања чланова ФСС.

Члан 60.

Дисциплинске мере против појединаца

1.Могу се донети следеће дисциплинске мере против појединаца:

а) опомена,

б) казна,

в) суспензија за одређени број утакмица или на одређено време,

г) суспензија вршења функција на одређено време,

д) друге мере предвиђене Дисциплинским правилником ФСС или Одлуком о етичком кодексу и стандардима понашања чланова ФСС.

Члан 61.

Дисциплинска комисија

1.Дисциплинска комисија утврђује одговорност клубова, играча, фудбалских радника, службених лица, чланова, фудбалских и других стручних удружења и посредника који крше Правила фудбалске игре и спортског понашања или се огреше о Статут и друге прописе ФСГ и ФСС.Такође је одговорна за надгледање рада фудбалске организације с циљем да се препознају све актуелне нерегуларности у фудбалу(илегално клађење-намештање резултата утакмица, корупција итд.) и кршење Етичког кодекса и да се у складу са етичким кодексом,Дисциплинском правилником и Статутом ФСС, ФСРЗС, ФСРО и ФСГ изричу дисциплинске мере члановима ФСГ Краљево.

2. Дисциплинска комисија састоји се од најмање 3 члана.

3. Дисциплинска комисија доноси одлуке ако су присутна најмање 2 члана.

4. Надлежности и рад Дисциплинске комисије регулишу се Дисциплинским правилником ФСС који доноси Извршни одбор ФСС и односи се на све чланове ФСГ.

5. Ове одредбе не утичу на овлашћење Скупштине и Извршног одбора у погледу суспензије и искључења чланова.

Члан 62.

Комисија за жалбе

1. Комисија за жалбе одлучује по жалбама поднетим против одлука дисциплинске комисије и других првостепених органа у складу са правилницима ФСС.

2.Комисија за жалбе састоји се од 3 члана.

3. Комисија за жалбе доноси одлуке ако је присутно најмање 2 члана.

4.Надлежности и рад Комисије за жалбе регулисани су Дисциплинским правилником и Етичким кодексом ФСС који доноси Извршни одбор ФСС и односи се на све чланове ФСГ.

5.Против одлука које донесе Комисија за жалбе може се уложити жалба искључиво у складу са одредбама овог Статута.

ж) СТАЛНЕ И АД ХОК КОМИСИЈЕ

Члан 63.

Сталне комисије

1. Сталне комисије имају консултативну улогу у ФСГ и оне о свом раду извештавају Извршни одбор .

2.Одлуком Извршног одбора, могу се доделити посебна овлашћења за доношење одлука таквој комисији, која морају бити у складу са овим Статутом, правилницима и одлукама ФСГ, ФСРО, ФСРЗС и ФСС.

3. Сталне комисије ФСГ су:

* Комисија за омладински и базични фудбал,
* Такмичарска комисија,
* Комисија за правна питања,
* Комисија за женски фудбал,
* Комисија за футсал и фудбал на песку,
* Комисија за преглед и пријем терена-стадиона,
* Медицинска комисија,

4. Чланове комисије поставља Извршни одбор на мандатни период од 4 године.

5. Извршни одбор дефинише састав, циљеве, права и дужности овлашћења за доношење одлука као и унутрашње поступке у свакој комисији кроз посебне критеријуме.

6.Одлукама Извршног одбора могу се формирати и други колективни и инокосни органи, а Извршни одбор може донети одлуку да послове и задатке појединих колективних органа обављају инокосни органи (комесар за такмичење, комесар за суђење, дисциплински судија, комесар за истраге, комесар за безбедност, директори лига ,руководилац купа и баража, координатор такмичења, официр за интегритет и др.).

Члан 64.

Ад хок комисије

1. Извршни одбор ФСГ може формирати ад хок комисије за посебне дужности и на одређени рок.

2. Извршни одбор ФСГ поставља председника и чланове, утврђује критеријуме, дефинише циљеве, права и дужности као и рокове за коначни извештај.

З) СЕКРЕТАР

Члан 65.

Постављање и профил

1 Секретар је највиши административни и и пословодни орган ФСГ који руководи радом Стручне службе.

2. Секретара прима Извршни одбор у складу са Законом о раду.

3. Његов радни однос се регулише уговором о раду са ФСГ, а према законодавству Србије.

4. Извршни одбор дефинише профил, права и дужности секретара .

5. За време трајања запослења он не може бити члан ни једног статутарног органа или тела ФСГ или његових чланова.

Члан 66.

Надлежности

1. Секретар обавља следеће задатке и дужности:

* води администрацију ФСГ,
* примењује одлуке које доносе одговарајући органи,
* координира рад свих органа и тела ФСГ,
* помаже Извршном одбору и председнику у припремању Скупштина и седница

органа и тела ФСГ,

* присуствује седницама Скупштине, Извршног одбора и осталим седницама у

складу са овим Статутом,

* комуницира са члановима ,ФСРО,ФСРЗС и ФСС,
* комуницира са јавношћу и даје информације о активностима ФСГ,
* обавља остале дужности и задатке које му дају Скупштина, ИО и председник.

2.Секретар редовно доставља извештаје Извршном одбору.

И) СТРУЧНА СЛУЖБА

Члан 67.

Задаци

1. Под надзором секретара стручна служба спроводи дневне послове ФСГ.

2. Стручна служба се састоји од повремено ангажованих радника, који помажу секретару у његовим задацима да оствари циљеве ФСГ.

3. Повремено ангажовани радници обављају административне, правне, финансијске, комерцијалне, техничке, информатичке и остале задатке и дужности у складу са правилником о организацији стручне службе.

4. Секретар је одговоран рад стручне службе .

5. Запослени и на други начин радно ангажовани у ФСГ по било ком основу не могу бити делегати у Скупштини ФСГ и чланови Извршног одбора или било којег статутарног органа или тела ФСГ Краљево.

IV- ФИНАНСИЈЕ

Члан 68.

Финансијско пословање и финансијска година

1.Председник је одговоран за финансијско пословање ФСГ у складу са законима Србије.

2. Финансијска година обухвата календарску годину.

3. Стручна служба прави план прихода и расхода (буџет) за сваку финансијску годину и доставља га Надзорном одбору на преглед.

4. На крају сваке године финансијско стање (биланс стања и биланс успеха) мора се доставити Надзорном одбору.

5. Надзорни одбор подноси извештај Извршном одбору на разматрање.

6.Извршни одбор подноси оверене финансијске извештаје и финансијски план (буџет) за предстојећу годину Скупштини на усвајање.

7. ФСГ има своје банковне рачуне.

Члан 69.

Приходи и расходи

ФСГ остварује приходе од:

* чланарина клубова,
* чланарина играча,
* чланарина лиге
* улазнице,
* рекламе,
* донација и поклона,
* казни,
* финансијских наплата прихода од клубова, играча, агената и др.
* прихода од маркетинга,
* спонзорства,
* судијских такси
* судијска и тренерска чланарина,
* буџетске дотације.
* такса за лиценцирање тренера и осталих извора.
* Остали приходи

Ова средства ће користити за следеће трошкове:

* развој свих аспеката фудбала у ФСГ,
* трошкове селективних утакмица,
* стручну службу,
* образовне и програме обуке,
* трошкове органа и тела ФСГ и остале трошкове.
* трошкови примања секретара
* семинари и обуке службених лица
* трошкови органа и тела
* материјални трошкови
* остали трошкови везани за делатност ФСГ

V - ТАКМИЧЕЊА И ПРАВА УЧЕШЋА У ТАКМИЧЕЊИМА

Члан 70.

Такмичења

1.ФСГ Краљево непосредно организује и координира следећа званична такмичења на територији ФСГ:

* куп такмичења
* такмичење клубова у Футсалу,
* такмичење клубова у женском фудбалу,
* омладинску, кадетску, пионирску и лигу петлића ФСГ,
* градску сениорску лигу.
* лиге које припадну савезу по одлуци виших органа

2.Извршни одбор може даље делегирати орган за организовање сталних такмичења на градском нивоу.

3.Делегирана такмичења не могу реметити остала такмичења које организује ФСГ и мора се ускладити са националним календаром који усваја Извршни одбор ФСРО,ФСРЗС и ФСС.

4. Стручна служба испуњава своје административне задатке за вођење такмичења ФСГ уз помоћ комисија и комесара које поставља Извршни одбор ФСГ.

Члан 71.

Није дозвољено ни једном комерцијалном привредном друштву , приватном лицу или неком другом правном лицу да поседује контролни утицај или да је већински власник више од једног клуба унутар ФСГ Краљево, ради заштите интегритета такмичења.

VI - ОСТАЛЕ ОДРЕДБЕ

Члан 72.

Општи акти ФСГ Краљево

1. Општи акти ФСГ чине Статут, правилници и одлуке које доносе одговарајући органи.

2. Овај Статут је основни и конститутивни правни акт ФСГ Краљево.

3. Сви остали правни акти морају бити у складу са овим Статутом.

4.Да би основни општи акт стручно струковне организације ступио на снагу, мора предходно бити верификован од стране Извршног одбора ФСГ Краљево.

5. Правилници су општи акти који регулишу специфичне активности које спадају у надлежност ФСГ.

6. Одлуке су појединачни правни акти засновани на спортској легализацији ФСГ која се примењују за чланове или појединце који су подређени ФСГ.

7. Пословник Скупштине уређује питања у вези са организацијом и начином рада Скупштине ФСГ.

8. Критеријуми су унутрашња правила која се примењују за чланове органа и тела ФСГ или су описани у овом Статуту.

Члан 73.

Измене Статута

1.Сваки члан ФСГ има право да захтева измене Статута као и Извршни одбор ФСГ.

2. Такви предлози морају се поднети Комисији за правна питања на разматрање и давање примедби као и за потврђивање да су ти амандмани у складу са националним законодавством.

3. Доношењу Статута претходи организована расправа у фудбалској организацији која треба да траје најмање месец дана. Носиоци расправе су : Конференције клубова, стручно стуковне фудбалске организације, стручне организације као и одговарајући органи ФСГ.У случају хитних разлога за измену Статута , одлуком Извршног одбора рок за расправу се може скратити на 10(десет) дана.

4. Након обављања расправе и прибављеног мишљења уз подршку Комисије за правна питања, Извршни одбор утврђује коначан предлог Статута и прослеђује га Скупштини ФСГ на усвајање.

5.Када се одлучује о променама Статута (доношење новог Статута или доношењу измена и допуна постојећег Статута) одлуке се доносе 2/3 већином од укупног броја делегата у Скупштини ФСГ Краљево.

Члан 74.

Јавност рада

1. Активности ФСГ су у принципу отворене за јавност.

ФСГ редовно информише јавност путем:

а) достављања документације и извештаја заинтересованим странама и лицима,

б) саопштењима за медије и прес конференцијама,

в) веб сајта ФСГ

2. Седнице Извршног одбора, Одбора за хитна питања и правних органа сталних и ад хок комисија ФСГ нису јавне. Одлуке од јавног интереса за фудбалску организацију и за јавност могу се доставити јавности уколико се поштују правила о поверљивим информацијама.

Члан 75.

Одговорност за проузроковану штету

1.Чланови органа и тела одговарају солидарно за штету коју су гласањем за одређену одлуку проузроковали Фудбалском савезу града Краљева, ако је та одлука донета грубом непажњом или са намером да се штета проузрокује.

2.За штету из става 1 овог члана не одговарају чланови који су били против доношења одлуке или су се уздржали од гласања.

3.Поступак за накнаду штете покреће се на основу одлуке Скупштине или Извршног одбора ФСГ.

Члан 76.

Распуштање

1. ФСГ се може распустити на захтев најмање 3/4 чланова Скупштине.

2. Овај захтев треба да разматра ванредна Скупштина ФСГ, на којој неће бити других тачака на дневном реду.

3.О доношењу одлуке о престанку рада обавештава се надлежни регистарски орган, ради брисања из регистра.

4.У случају престанка рада имовина ФСГ Краљево биће пренесена на ФСРО док се не оснује фудбалски савез са истим циљевима и задацима.

VII - СПОРОВИ

Члан 77.

Арбитража

1.Против коначних одлука проистеклих из правних поступака или спорова вођених од стране органа ФСГ Краљево и виших савеза у које су укључени чланови ФСГ Краљево лиге, чланови лига, клубови, чланови клубова играчи и службена лица може се поднети тужба Спортском арбитражном суду са седиштем у Лозани (ЦАС).Рок за подношење пријаве ЦАС-у је 10 (десет) дана од дана пријема коначне одлуке.

2. Сви чланови ФСГ Краљево су дужни да у своје статуте уграде одредбе којима признају надлежност Већа за решавање спорова ФСС, као и могућност да ЦАС-у поднесу тужбу против одлука већа за решавање спорова ФСС.

3. Спорови са међународним елементом који настану из , или се односе на примену Статута, правилника, директива и одлука ФИФА ИЛИ УЕФА могу само на последњој инстанци бити поднети ЦАС-у , како је прецизирано у статутима ФИФА И УЕФА.

Члан 78.

Надлежност

1.ФСГ Краљево је надлежан за решавање спорова између страна које припадају ФСГ Краљево или су придружени ФСГ Краљево.

2.ФСГ Краљево ће обезбедити да и ФСГ Краљево и сви субјекти који су у надлежности ФСГ Краљево у потпуности поштују одлуке које донесу надлежна тела ФСРО,ФСРЗС, ФСС.

VIII - МЕРЕ ЗА ПРИМЕНУ СТАТУТА

Члан 79.

1. За повреде Статута Извршни одбор ФСГ може покренути поступак за примену мера за остваривање Статута ФСГ.

2.Посебном одлуком Извршног одбора утврђују се услови, време трајања и поступак за примену мера за остваривање Статута ФСГ.

3.Извршни одбор ФСГ Краљево доноси мере према стручним-струковним организацијама за грубе повреде статута и осталих прописа ФСГ , ФСРО, ФСРЗС и ФСС.

Члан 80.

1.Извршни одбор доноси следеће мере за примену Статута ФСГ: суспендовање органа ФСГ и стручно струковних фудбалских организација, одређивање привременог органа руковођења ФСГ или стручно струковних фудбалских организација у одређеном времену, расписивањем избора за органе и стручно струковне фудбалске организације из редова чланова ФСГ.

2. Пре доношења мера из става 1 овог члана Извршни одбор упућује писма упозорења, са тачним роковима за исправљање недостатака који су довели до повреде Статута.

IX - ПРЕЛАЗНЕ И ЗАВРШНЕ ОДРЕДБЕ

Члан 81.

1 . До окончања изборног поступка који ће бити спроведен у складу са одредбама овог статута, сви статутарни органи и тела ФСГ који се налазе у актуелном мандату настављају са радом.Даном избора нових органа и тела ФСГ у складу са одредбама овог статута , престаће мандат члановима статутарних органа и тела који су изабрани у складу са одредбама ранијег статута ФСГ Краљево.Нови органи и тела ФСГ бирају се на период од 4 (четири) године почев од датума њиховог избора и/или именовања.

Члан 82.

1.Чланови ФСГ (клубови) усагласиће своје Статуте са овим статутом у року одређеном чланом 98.Стаута ФС Србије .

Члан 83.

1.Ступањем на снагу овог Статута престаје да важи Статут ФСГ Краљево усвојен на седници Скупштине одржаној 20.03.2018.године.

Члан 84.

1.Овај Статут ступа на снагу осмог дана од дана објављивања на сајту ФСГ Краљево.

ПРЕДСЕДАВАЈУЋИ СКУПШТИНЕ ФСГ КРАЉЕВО:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Љубиша Вујовић